Diari Oficial de la Generalitat Valenciana


Sumari del DOGV 8092, del 26-07-2017 (2017/5862)

Notificació de la sentència dictada en el judici verbal número 1117/2013.
-------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5862


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 1117/2013. [2017/5862]  
Procediment: judici verbal (250.2) 1117/2013.  
Demandant: EMIVASA.  
Procuradora: Mª Gloria Benlloch Soriano.  
Demandat: Servicios Wilfrido Sarango Chuquirima.  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix judici verbal (250.2) amb el número 1117/2013, a instàncies d'EMIVASA, representat per la procuradora M.ª Gloria Benlloch Soriano, contra Servicios Wilfrido Sarango Chuquirima, en què s'ha disposat, en el dia de hui, notificar la sentència dictada en aquestes actuacions al demandat que es troba en parador ignorat, Servicios Wilfrido Sarango Chuquirina, que té l'encapçalament i la dispositiva que, literalment, són com segueix:  
  
«Sentència 95/2014  
Jutgessa que la dicta: Carmen Moreno Martínez.  
Lloc: València.  
Data: 16 de maig de 2014.  
Part demandant: EMIVASA.  
Procuradora: M.ª Gloria Benlloch Soriano.  
Part demandada: Servicio Wuifrido Sarango Chuquirima.  
Objecte del judici: altres verbals.  
M.ª del Carmen Moreno Martínez, magistrada del Jutjat de Primera Instància número 20 de València, he vist aquestes actuacions de judici verbal número 1117/2013, instades per l'entitat mercantil Empresa Mixta Valenciana de Aguas, SA (EMIVASA), representada per la procuradora Gloria Benlloch Soriano i defesa per l'advocat José Morata Aldea, contra Servicio Wilfrido Sarango Chuquirima, declarat en rebel·lia, i atesos els següents:  
[?]  
Dispositiva  
Estime la demanda formulada per la procuradora Gloria Benlloch Soriano, en nom i representació de la mercantil Empresa Mixta Valenciana de Aguas, SA (EMIVASA), contra Servicio Wilfrido Sarango Chuquirima, sobre resolució de contracte de subministrament d'aigua potable i de manteniment de comptador mesurador prestat en virtut de l'esmentat contracte i no satisfet, i declare resolt, per incompliment de l'obligació bàsica de pagament de les facultats de consum, el contracte de subministrament i manteniment de comptador a què es fa referència a l'immoble siti a València, al carrer Ángel del Alcázar, número 16, porta 9a, de València, i, en conseqüència, autoritze l'entitat demandant EMIVASA a entrar a l'interior de l'immoble esmentat, on es troba el comptador a l'efecte de fer efectiu el cessament o intercepció del subministrament, i condemne Servicio Wilfrido Sarango Chuquirima a sotmetre's per això últim i permetre l'accés a l'immoble per a l'adopció de les mesures pertinents a fi d'efectuar-hi la desconnexió del subministrament i la retirada del comptador, i el condemne, també, a pagar l'import de 796,21 euros, més l'interés legal des de la data de la interpel·lació judicial (31.07.2013).  
Impose les costes al demandat.  
Contra aquesta sentència no es pot interposar cap recurs, atés que s'ha dictat en procés verbal per raó de la quantia i no superar aquesta els tres mil euros (art. 455.1 LEC en la redacció que en fa la Llei 37/2011, de 10 d'octubre, de mesures d'agilitació processal, art. 250.2 i 252.2 LEC).  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat.  
El dipòsit s'ha de constituir mitjançant l'ingrés de la quantitat esmentada al banc Banesto, en el compte que correspon a aquest expedient (4552 0000 02 1117 13) i indicar, en el camp «Concepte», el codi «02 civil apel·lació» i la data de la resolució recorreguda amb el format dd/mm/aaaa.  
Si es realitza l'ingrés mitjançant transferència bancària, després de completar el codi del compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. Si cal realitzar uns altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Publicació. La sentència anterior va ser donada, llegida i publicada per la magistrada que la va dictar, mentre celebrava audiència pública en el dia de hui, jo, el secretari judicial, en done fe.»  
I perquè valga d'edicte de notificació de la sentència al demandat o demandats en parador ignorat, expedisc aquest edicte, que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 9 de febrer de 2017.- El secretari judicial: Vicente Sorní Pérez.